বুধবার বোম্বে হাইকোর্ট সলমনের  দেহরক্ষী রবীন্দ্র পাতিলের বয়ান নিয়ে সন্দেহ প্রকাশ করেছে। জানিয়েছে, তাঁর বক্তব্যে সত্যতা নেই। ঘটনা হল, পাতিল ২০০৭-এই মারা যান।
২৮ সেপ্টেম্বর, ২০০২-এ দুর্ঘটনার পরপরই থানায় গিয়ে এফআইআর দায়ের করেন পাতিল। বলিউডের বিখ্যাত এই নায়ক যে সেই সময়ে মদ্যপ অবস্থায় গাড়ি চালাচ্ছিলেন, এমন কথা পাতিল উল্লেখ করেননি সেই এফআইআর-এ। ফলে তথ্য নিয়েই রয়েছে ধোঁয়াশা। সেদিন অর্থাৎ ২৮ সেপ্টেম্বর, ২০০২ রাতে বান্দ্রায় সলমনের গাড়ি গিয়ে ধাক্কা মারে একটি দোকানে। সলমনের গাড়ির ধাক্কায় প্রাণ হারান এক জন। আহত হয়েছিলেন চার জন।